Document ID: 32007D0710

32007D0710
L 288/35
SLUŽBENI LIST EUROPSKE UNIJE
29.10.2007.
ODLUKA KOMISIJE
od 29. listopada 2007.
o izmjeni Dodatka B Prilogu VII. Aktu o pristupanju Bugarske i Rumunjske u pogledu određenih objekata u sektorima mesa, mesa peradi, ribe, mlijeka i mliječnih proizvoda u Rumunjskoj
(priopćena pod brojem dokumenta C(2007) 5210)
(Tekst značajan za EGP)
(2007/710/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Bugarske i Rumunjske, a posebno njegov Prilog VII. poglavlje 5. odjeljak B pododjeljak I. točku (e),
budući da:
(1)
Uredbom (EZ) br. 852/2004 Europskog parlamenta i Vijeća od 29. travnja 2004. o higijeni hrane (1) i Uredbom (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih pravila higijene hrane životinjskog podrijetla (2) predviđaju se određeni strukturni zahtjevi za objekte koji su obuhvaćeni tim uredbama.
(2)
Prilogom VII. poglavljem 5. odjeljkom B pododjeljkom I. točkom (a) Akta o pristupanju Bugarske i Rumunjske predviđa se da se određeni strukturni zahtjevi utvrđeni u tim uredbama ne primjenjuju na objekte u Rumunjskoj s popisa iz Dodatka B Prilogu VII. Aktu o pristupanju (popis objekata) do 31. prosinca 2009., podložno određenim uvjetima.
(3)
Popis objekata ažuriran je Odlukom Komisije 2007/23/EZ od 22. prosinca 2006. o izmjeni Dodatka B Prilogu VII. Aktu o pristupanju iz 2005. u pogledu određenih objekata u sektorima mesa, mlijeka i ribe u Rumunjskoj (3).
(4)
U Rumunjskoj su određeni objekti u sektorima mesa, mesa peradi, ribe, mlijeka i mliječnih proizvoda završili postupak unapređenja te su sada u potpunosti u skladu sa zakonodavstvom Zajednice. Nadalje, određeni objekti prestali su s djelatnostima. Stoga bi na odgovarajući način trebalo izmijeniti popis objekata kako bi se uzele u obzir takve promjene.
(5)
Nadalje, u Rumunjskoj određeni objekti u sektorima mesa, mesa peradi, ribe, mlijeka i mliječnih proizvoda imaju poteškoća u usklađivanju s relevantnim strukturnim zahtjevima utvrđenima u uredbama (EZ) br. 852/2004 i (EZ) br. 853/2004 zbog tehničkih ograničenja. Tim objektima treba više vremena za završetak postupka unapređenja da bi bili potpuno u skladu s relevantnim strukturnim zahtjevima utvrđenima u tim uredbama. Te bi objekte trebalo dodati na popis objekata u prijelaznom razdoblju.
(6)
Ti su objekti pružili jamstva da imaju potrebna sredstva za ispravljanje preostalih nedostataka tijekom prijelaznog razdoblja. Dostupne su detaljne informacije o nedostacima svakog pojedinog objekta.
(7)
U interesu jasnoće zakonodavstva Zajednice prikladno je zamijeniti popis objekata iz Dodatka B Prilogu VII. Aktu o pristupanju Bugarske i Rumunjske popisom navedenim u Prilogu ovoj Odluci.
(8)
Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Dodatak B Prilogu VII. Aktu o pristupanju Bugarske i Rumunjske zamjenjuje se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 29. listopada 2007.

Labels: 17
7
0
18
15